stanford-oval/wikipedia huggingface dataset:
Déodat Gratet de Dolomieu
Elämä ja ura

Dolomieu otettiin lapsena Johanniittain ritarikunnan jäseneksi. 19-vuotiaana hänet tuomittiin ritariveljensä tappamisesta kuolemaan, mutta hänen nuoruutensa vuoksi suurmestari myönsi hänelle armahduksen, jonka paavi Klemens XIII vahvisti, ja yhdeksän kuukauden vankeusrangaistuksen jälkeen hän pääsi vapaaksi. Vuonna 1775 hän julkaisi teoksensa Recherches sur la pesanteur des corps à differentes distances du centre de la terre sekä
käännökset Axel Fredrik Cronstedtin ja Torbern Bergmanin mineralogisista tutkielmista. Näiden teosten ansiosta hänet valittiin Académie des Sciencesin jäseneksi.
Vuonna 1777 hän lähti Portugaliin. Seuraavana vuonna hän vieraili Espanjassa ja vuosina 1780 ja 1781 Sisiliassa ja sen lähisaarilla. Vuonna 1782 hän tutki kaksi kuukautta Pyreneiden geologista rakennetta, ja vuonna 1783 Calabrian maanjäristys sai hänet lähtemään Italiaan. Näiden retkien tieteelliset tulokset on esitetty hänen teoksissaan Voyage aux îles de Lipari (1783), Mémoire sur le tremblement de terre de la Calabre (1784), Mémoire sur les îles Ponces, et catalogue raisonné des produits de l'Etna (1788) ja muissa teoksissa. Vuosina 1789 ja 1790 hän tutki Alppeja, ja hänen havaintonsa niistä julkaistiin Journal de physique -lehdessä. Dolomieu kuvasi vuonna 1791 hänen mukaansa nimetyn dolomiitin. Hän palasi samana vuonna Ranskaan ja toi mukanaan runsaat mineraalikokoelmat. Ranskan vallankumouksen aikana hän osallistui poliittiseen elämään. Vuonna 1795 hänestä tuli Institut de Francen jäsen sen perustamisen yhteydessä ja vuonna 1796 professori Pariisin kaivosakatemiassa. Vuonna 1798 hän oli Napoleon Bonaparten mukana Egyptin retkikunnassa, jossa hän teki geologis-maantieteellisen tutkimuksen Niilin suistossa. Kun hänen oli terveydentilansa vuoksi palattava Eurooppaan, hän lähti purjehtimaan Aleksandriasta ja rantautui Tarantoon, ja koska Napolin kuningaskunta oli tuolloin sodassa Ranskan kanssa, kaikki ranskalaiset matkustajat joutuivat vangeiksi. Vankeusaikana hän kirjoitti tärkeimmän tutkielmansa Sur la philosophie minéralogique et sur l'espèce minérale Raamatun marginaaliin. Dolomieu pääsi vapaaksi Ranskan voitettua Marengon taistelun ja sai vuonna 1801 Pariisin luonnontieteellisen museon mineralogian professuurin, johon hänet oli nimitetty vuonna 1800, mutta kuoli muutaman kuukauden kuluttua.
Dolomieun tieteellisen toiminnan ja omaperäisten teorioiden pääpaino oli vulkanismin tutkimuksessa. Hänestä tuli siten edelläkävijä sille, mitä myöhemmin kutsuttiin plutonistiseksi geologian koulukunnaksi.
Aiheesta muualla

Kuvia tai muita tiedostoja aiheesta Déodat Gratet de Dolomieu Wikimedia Commonsissa
Dieter Eilts

| Henkilötiedot |
| --- | --- | --- |
Koko nimi: Dieter Eilts
Syntymäaika: 13. joulukuuta 1964 (ikä 59)
Syntymäpaikka: Upgant-Schott, Niedersachsen, Saksa
Seura
Seura: –
Tehtävä: Päävalmentaja
Seurat
| Vuodet | Seura | O (M) |
| 1984–1985 1985–2002 |  Werder Bremen II  Werder Bremen |   390 (7) |
Maajoukkue
| 1993–1997 |  Saksan maajoukkue | 31 (0) |
Valmennusura
2002–2003 2003–2004 2004–2008 2008–2009:  Werder Bremen U19  Saksa U19-maajoukkue  Saksa U21-maajoukkue  Hansa Rostock
 Seurajoukkueuran tilastot kattavat vain kansalliset sarjat.
Dieter Eilts (s. 13. joulukuuta 1964) on saksalainen jalkapallovalmentaja ja entinen keskikenttäpelaaja.
Ura pelaajana

Eilts aloitti peliuransa pienessä SV Hagen joukkueessa. Vuonna 1984 hän liittyi SV Werder Bremenin organisaatioon ja nousi vuonna 1985 ykkösjoukkueeseen. Eilts edusti Werder Bremeniä koko ammattilaisuransa ajan aina vuoteen 2002 saakka. Eilts tuli tunnetuksi sekä kentällä että sen ulkopuolella kohteliaana ja arvostettuna persoonana, joka ei esiintynyt keltaisen lehdistön kohu-uutisissa. Kaikkiaan 390 Bundesliiga-ottelua Werderissä pelannut Eilts voitti seurassa kaksi Saksan mestaruutta, kolme Saksan Cupia sekä kaudella 1991–1992 Cup-voittajien Cupin.
Berti Vogts nosti Eiltsin Saksan maajoukkueeseen vuonna 1993. Eilts oli mukana Saksan EM-ryhmässä 1996 ja pelasi kaikki ottelut mestaruuteen päättyneessä turnauksessa. Eiltsin maajoukkueura päättyi kuitenkin jo seuraavana vuonna. Hän pelasi kaikkiaan 31 maaottelua.
Ura pelaajana > Meriitit pelaajana

Saksan mestaruus (2): 1988, 1993
Saksan Cup (3): 1991, 1994, 1999
Cup-voittajien Cup: 1992
Euroopan mestaruus: 1996
Ura valmentajana

Päätettyään peliuransa Eilts jatkoi SV Werder Bremenin organisaatiossa juniorivalmentajana. Heinäkuussa 2003 hän siirtyi Saksan jalkapalloliiton palvelukseen ja otti tehtäväkseen Saksan alle 19-vuotiaiden maajoukkueen valmentamisen. Vuotta myöhemmin hänet valittiin maan alle 21-vuotiaiden maajoukkuevalmentajaksi.
Eiltsin johdolla Saksan alle 21-vuotiaat selvisivät ikäluokan EM-kisoihin Ruotsiin kesällä 2009. Menestyksestä huolimatta Eilts sai potkut tehtävistään erimielisyyksien vuoksi marraskuussa 2008.
Muutama viikko potkujensa jälkeen Eilts palasi valmennustehtäviin, kun 2. Bundesliigassa pelaava FC Hansa Rostock palkkasi hänet uudeksi päävalmentajakseen.
Eiltsin pesti Hansassa jäi kuitenkin lyhyeksi. Menestys oli vaatimatonta ja seurajohto sai lopulta tarpeekseen maaliskuun alussa 2009, kun 2. Bundesliigan hännillä rypenyt Hansa kärsi 2–3 tappion FC St. Paulille.
EHF Champions League

| EHF Champions League |
| --- | --- |
Laji:  Käsipallo
Perustettu:  1955
Joukkueita:  24 (alkulohkoissa)
Hallitseva mestari:   FC Barcelona
Eniten mestaruuksia:   FC Barcelona (12)
Vanha mestaruuspokaali.
EHF Champions League (vap. suom. Käsipallon mestareiden liiga) on tärkein eurooppalaisille seurajoukkueille tarkoitettu käsipallokilpailu. Ensimmäisen kerran kilpailu käytiin kaudella 1956–1957, ja nykyisen nimisenä sitä on käyty kaudesta 1993–1994 lähtien.
Menestys joukkueittain

| Seura | Mestari | Finalisti | Mestaruusvuodet | Finalistivuodet |
| --- | --- | --- | --- | --- |
|  FC Barcelona | 12 | 5 | 1991, 1996, 1997, 1998, 1999, 2000, 2005, 2011, 2015, 2021, 2022, 2024 | 1990, 2001, 2010, 2013, 2020 |
|  VfL Gummersbach | 5 | 1 | 1967, 1970, 1971, 1974, 1983 | 1972 |
|  THW Kiel | 4 | 4 | 2007, 2010, 2012, 2020 | 2000, 2008, 2009, 2014 |
|  SC Magdeburg | 4 | 0 | 1978, 1981, 2002, 2023 |  |
|  BM Ciudad Real | 3 | 3 | 2006, 2008, 2009 | 2005, 2011, 2012 |
|  SKA Minsk | 3 | 0 | 1987, 1989, 1990 |  |
|  RK Zagreb | 2 | 4 | 1992, 1993 | 1995, 1997, 1998, 1999 |
|  HC Dukla Prague | 2 | 2 | 1963, 1984 | 1967, 1968 |
|  Steaua MFA Bucureşti | 2 | 2 | 1968, 1977 | 1971, 1989 |
|  Frisch Auf Göppingen | 2 | 1 | 1960, 1962 | 1959 |
|  RK Metaloplastika | 2 | 1 | 1985, 1986 | 1984 |
|  TV Grosswallstadt | 2 | 0 | 1979, 1980 |  |
|  Montpellier HB | 2 | 0 | 2003, 2018 |  |
|  Vardar Skopje | 2 | 0 | 2017, 2019 |  |
|  RK Bjelovar | 1 | 2 | 1972 | 1962, 1973 |
|  TsSKA Moskova | 1 | 2 | 1988 | 1977, 1983 |
|  SDC San Antonio | 1 | 2 | 2001 | 2003, 2006 |
|  SG Flensburg-Handewitt | 1 | 2 | 2014 | 2004, 2007 |
|  KS Kielce | 1 | 2 | 2016 | 2022, 2023 |
|  Dinamo Bucureşti | 1 | 1 | 1965 | 1963 |
|  MAI Moskva | 1 | 1 | 1973 | 1974 |
|  RK Borac Banja Luka | 1 | 1 | 1976 | 1975 |
|  Budapest Honvéd | 1 | 1 | 1982 | 1966 |
|  CB Cantabria | 1 | 1 | 1994 | 1992 |
|  CD Bidasoa | 1 | 1 | 1995 | 1996 |
|  Redbergslids IK | 1 | 0 | 1959 |  |
|  SC DHfK Leipzig | 1 | 0 | 1966 |  |
|  ASK Frankfurt/Oder | 1 | 0 | 1975 |  |
|  Celje Pivovarna Laško | 1 | 0 | 2004 |  |
|  HSV Hamburg | 1 | 0 | 2013 |  |
|  MKB Veszprém | 0 | 4 |  | 2002, 2015, 2016, 2019 |
|  Wybrzeże Gdańsk | 0 | 2 |  | 1986, 1987 |
|  Aalborg Håndbold | 0 | 2 |  | 2021, 2024 |
|  AGF Århus | 0 | 1 |  | 1960 |
|  RK Medveščak | 0 | 1 |  | 1965 |
|  Dynamo Berlin | 0 | 1 |  | 1970 |
|  Fredericia KFUM | 0 | 1 |  | 1976 |
|  Śląsk Wrocław | 0 | 1 |  | 1978 |
|  Empor Rostock | 0 | 1 |  | 1979 |
|  Valur | 0 | 1 |  | 1980 |
|  Slovan Ljubljana | 0 | 1 |  | 1981 |
|  TSV St. Omar St. Gallen | 0 | 1 |  | 1982 |
|  BM Atletico de Madrid | 0 | 1 |  | 1985 |
|  TUSEM Essen | 0 | 1 |  | 1988 |
|  RK Proleter Zrenjanin | 0 | 1 |  | 1991 |
|  SG Wallau-Massenheim | 0 | 1 |  | 1993 |
|  ABC Braga | 0 | 1 |  | 1994 |
|  Paris Saint-Germain | 0 | 1 |  | 2017 |
|  HBC Nantes | 0 | 1 |  | 2018 |
Aiheesta muualla

Virallinen kotisivu (englanniksi)
Tulosarkisto (englanniksi)
Dirk Plönissen

| Dirk Plönissen |
| --- | --- |

Henkilötiedot
Syntynyt: 1967 (ikä 56–57)
Ammatti:  näyttelijä
Aiheesta muualla
IMDb 
Dirk Plönissen (s. 1967) on saksalainen näyttelijä. Parhaiten hänet tunnetaan saksalaisesta televisiosarjasta Siska, jossa hän esitti rikoskomisario Robert Dallbergiä, vuosina 2007-2008. Hän on näytellyt myös sarjoissa Kettu ja Rikospaikalla.
Plönissen on valmistunut musiikki- ja teatterikoulusta Stuttgartista vuonna 2000.
Aiheesta muualla

Dirk Plönissen Internet Movie Databasessa. (englanniksi)
AirAsia X

| AirAsia X |
| --- | --- |

 IATA: D7  –  ICAO: XAX 
Kutsukoodi:  XANADU
Perustettu:  2007
Laivaston koko:  22
Tunnuslause:  Now Everyone Can Fly Xtra Long
Solmukohdat:  Kuala Lumpurin kansainvälinen lentoasema
Emoyhtiö:  AirAsia Group
Kotipaikka:  Sepang, Malesia
Kanta-asiakasohjelma:  BIG
Yhtiön sivut:  www.airasia.com
AirAsia X (IATA: D7, ICAO: XAX, kutsukoodi: XANADU) on malesialainen, pitkän ja keskipitkän matkan lentoja lentävä halpalentoyhtiö. Se on osa AirAsia Groupia. AirAsia X aloitti toimintansa 2. marraskuuta 2007.
Laivasto

Heinäkuussa 2015:
| Konetyyppi | Määrä laivastossa | Tilauksessa | Optiot | Huomautuksia |
| --- | --- | --- | --- | --- |
| Airbus A330-300 | 21 | 22 | 10 |  |
| Airbus A330-900neo |  | 55 |  |  |
| Airbus A340-300 | 1 |  |  |  |
| Airbus A350-900 |  | 10 | 5 | Käyttöönotto vuonna 2016 |
| Yhteensä | 22 | 87 | 15 |  |
Laivasto > Laivaston kehitys

AirAsia X solmi Airbusin kanssa 18. joulukuuta 2013 sopimuksen 25 uuden Airbus A330-300:n ostosta. Kauppa, jonka arvo listahinnoilla oli noin 6 miljardia dollaria, oli Airbusin mukaan suurin yksittäinen konekauppa A330:sta. AirAsia X:llä oli jo aiemmin tilaus 26 vastaavasta lentokoneesta ja se vuokrasi lisäksi International Lease Finance Corporationilta kuusi samanlaista A330-konetta. Pitkille reiteille optimoitujen koneiden toimitukset oli suunniteltu alkamaan vuonna 2015.
Aiheesta muualla

Kuvia tai muita tiedostoja aiheesta AirAsia X Wikimedia Commonsissa
AirAsia Group
AirAsia
AirAsia India
AirAsia Japan
AirAsia Philippines
AirAsia X
AirAsia Zest
Indonesia AirAsia
Indonesia AirAsia X
Thai AirAsia
Thai AirAsia X
AirAsia X:n Airbus A330-300.
Albaret-Sainte-Marie

| Albaret-Sainte-Marie |
| --- | --- |
 Orfeuilletten linna
 Albaret-Sainte-Marie
 Koordinaatit: 44°52′59″N, 03°14′53″E 
Valtio:  Ranska
Alue:  Occitanie
Departementti:  Lozère
Arrondissementti:  Mende
Kantoni:  Saint-Chély-d’Apcher
Pinta-ala:  
 – Kokonaispinta-ala:  15,98 km²
Väkiluku (2014):  568
 – Väestötiheys:  35,5 as./km²
Postinumero:  48200
Infobox OKVirheellinen NIMI-arvo: 
Albaret-Sainte-Marie on Ranskan kunta Occitanien alueella Lozèren departementissa. Se sijaitsee Cantalin departementin rajalla Menden pohjoispuolella. Kunnassa on arviolta 568 asukasta (vuonna 2014) ja sen pinta-ala on 15,98 neliökilometriä.
Aiheesta muualla

Kuvia tai muita tiedostoja aiheesta Albaret-Sainte-Marie Wikimedia Commonsissa
Elastiinisäie

Elastiinisäie ("elastic fibers") merkitty oikealle.
Elastiinisäie eli kimmosäie on tukikudoksessa sijaitseva proteiinikompleksi, joka muodostuu kahdesta erillisestä proteiinista: elastiinista ja fibrilliinistä. Muita tukikudoksen säierakenteisia proteiineja ovat kollageeni ja retikuliinisäikeet. Dermiksessä olevat elastiinisäikeet ovat vastuussa ihon joustavista ominaisuuksista. Ne toimivat samankaltaisissa tehtävissä myös suurten verisuonien ja keuhkoputkien seinämässä. Elastiinikuidut voivat venyä moninkertaiseksi ja taas nopeasti palata alkuperäiseen pituuteensa kun jännitys laukeaa. Myös elastiset säikeet muodostavat isompia kimppuja eli kimmosyitä.
Tukikudoksen säikeitä ympäröi valkuaisaineiden ja polysakkaridien muodostama hyytelömäinen aine, joka vastaa ihon oikeasta kosteudesta ja mekaanisesta tuesta.
Elasticsearch

| Elasticsearch> Kehityshistoria |
| --- | --- |
Vakaa versio:  8.15.1 (5. syyskuuta 2024)
Tiedot
Ohjelmistotyyppi:  hakukone
Lisenssi:  Server Side Public License ja Elastic License
Aiheesta muualla
Verkkosivusto
Elasticsearch on Elastic-yhtiön hakukoneohjelmisto. Vuonna 2021 yhtiö ilmoitti, että sen kaksi suosittua ohjelmistoa Elasticsearch ja Kibana eivät enää olisi saatavilla avoimen lähdekoodin Apache 2.0 -lisenssillä. Jatkossa ohjelmat julkaistaan SSPL ja Elastic License -lisensseillä. Elasticin mukaan muutos johtuu Amazon Web Servicesin tarjoamasta Elasticsearch-palvelusta. Vastauksena Elasticin muutokseen Amazon forkkasi Elasticsearchin OpenSearch-projektiksi.
Elasticin perusti Elasticsearchin kehittäjä Shay Banon. Vuonna 2018 Banon kertoi, että Elasticsearch alkoi avoimena lähdekoodina ja tulee pysymään avoimena lähdekoodina, joka kuitenkin oli kiistanalaista, koska vain Elasticin työntekijät pystyivät osallistumaan kehitykseen. Elasticin julkaisema X-Pack julkaistiin Elastic-lisenssillä, joka ei ole avoimen lähdekoodin lisenssi. Elasticsearch perustuu avoimen lähdekoodin Apache Lucene -ohjelmistolle. Doug Cutting kirjoitti ensimmäisen version Lucenesta tavoitteenaan oppia Java-kieltä ja hän julkaisi projektinsa SourceForgessa huhtikuussa 2000. Myöhemmin Lucene liittyi Apache-projektiin
Egnatía (Ioánnina)

| Egnatía Εγνατία |
| --- | --- |
 Kunnallisyksikön sijainti
 Egnatía
 Koordinaatit: 39°44′N, 21°04′E 
Valtio:  Kreikka
Hajautetun hallinnon alue:  Epeiros jaLänsi-Makedonia
Alue:  Epeiros
Alueyksikkö:  Ioánnina
Kunta:  Métsovo
Hallinto:  
 – Asutustyyppi:  kunnallisyksikkö, entinen kunta
 – Kallikrates-koodi:  180702
Väkiluku (2011):  2 331
Aikavyöhyke:  UTC+2
 – Kesäaika:  UTC+3
Rekisterikilpi:  IN
Infobox OKVirheellinen NIMI-arvo: 
Egnatía (kreik. Εγνατία; virallisesti Δημοτική Ενότητα Εγνατίας, Dimotikí Enótita Egnatías) on yksi Métsovon kunnan kunnallisyksiköistä ja entinen itsenäinen Kreikan kunta. Se sijaitsee Ioánninan alueyksikössä Epeiroksen alueella. Kunnallisyksikön väkiluku on 2 331 (vuonna 2011).
Egnatían kunnallisyksikkö käsittää Métsovon kunnan länsiosan. Se on nimetty alueen läpi kulkeneen antiikin aikaisen Via Egnatian mukaan. Kunnallisyksikön suurin asutus on Chrysovítsan kylä. Egnatía oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Métsovon kuntaan yhdessä Miléan kanssa, jolloin se muuttui uuden kunnan kunnallisyksiköksi.
Métsovon Egnatíaa ei tule sekoittaa toiseen Egnatían kunnallisyksikköön, joka sijaitsee Vólvin kunnassa Keski-Makedonian alueella.
Kunnallisyksikön osat

Egnatían kunnallisyksikkö muodostuu seuraavista kyläyhdyskunnista ja asutuksista:
| Kylä­yhdys­kunta | Kylä tai muu asutus | Väkiluku (2011) |
| --- | --- | --- |
| Chrysovítsa | Ampélia | 16 |
| Chrysovítsa | Análipsi | 193 |
| Chrysovítsa | Chrysovítsa | 446 |
| Chrysovítsa | Mýloi | 215 |
| Chrysovítsa | Sioládes | 26 |
| Chrysovítsa | Xirikó | 4 |
| Méga Peristéri | Ampelákia | 60 |
| Méga Peristéri | Karyófyto | 28 |
| Méga Peristéri | Kastrí | 30 |
| Méga Peristéri | Kerasiá | 6 |
| Méga Peristéri | Méga Peristéri | 310 |
| Méga Peristéri | Miliés | 42 |
| Megáli Gótista | Baltoúma | 176 |
| Megáli Gótista | Megáli Gótista | 166 |
| Mikrá Gótista | Ágios Minás | 28 |
| Mikrá Gótista | Bátza | 49 |
| Mikrá Gótista | Mikrá Gótista | 73 |
| Mikrá Gótista | Rizá | 13 |
| Mikrá Gótista | Sioútsos | 31 |
| Mikró Peristéri | Giarakári | 10 |
| Mikró Peristéri | Mikró Peristéri | 2 |
| Mikró Peristéri | Néo Gerakári | 50 |
| Mikró Peristéri | Palaiochóri | 15 |
| Mikró Peristéri | Prosília | 0 |
| Mikró Peristéri | Rachoúla | 27 |
| Mikró Peristéri | Tampoúria | 140 |
| Sítsaina | Sítsaina | 175 |
Yhteensä: 2 331
Alternative Tentacles

Alternative Tentacles on vuonna 1979 perustettu yhdysvaltalainen pienlevy-yhtiö, joka perustettiin alun perin Dead Kennedys -yhtyeen California Über Alles -singlen julkaisua varten. Yhtiön toiminnasta vastaa Dead Kennedysin johtohahmo ja laulusolisti Jello Biafra.
Alternative Tentacles on julkaissut lähinnä punk- ja hardcore-yhtyeiden tuotantoa sekä myös muun muassa poliittisia puhelevyjä. Levymerkin tunnetuimpia yhtyeitä ovat Dead Kennedysin ohella olleet artistit kuten NoMeansNo, Amebix, Butthole Surfers sekä Melvins. Puhelevyjä Alternative Tentacles on julkaissut Jello Biafran lisäksi muun muassa Noam Chomskylta.
Elastisuus

Elastisella materiaalilla tarkoitetaan ainetta, jonka venymät (muodonmuutos) ovat yksikäsitteisesti riippuvia vallitsevasta jännitystilasta eli kappale palaa alkuperäiseen muotoonsa kun jännitykset poistetaan. Jos kappale ei palaudu, niin silloin on kyseessä plastinen muodonmuutos. Aineet ovat yleensä kimmoisia vain tietyissä olosuhteissa (lämpötila, paine, kosteus) ja vain tiettyyn ulkoiseen voimaan asti. Esimerkiksi kumi on kimmoista huoneenlämpötilassa, mutta pakkasella se menee rikki helposti. Tämä johtuu siitä, että kumissa molekyylien liike on hitaampaa tietyn lämpötilan alapuolella (lasitransitio).
Elastisella materiaalilla muodonmuutosenergia eli kimmoenergia ei riipu venymähistoriasta, jolla kyseiseen muodonmuutostilaan on päädytty. Tällöin kappaleelle on olemassa energiapotentiaali, jossa muodonmuutosenergia on yksikäsitteinen funktio jännitysten (tai venymien) suhteen. Ulkoisten kuormien alaisena elastisen kappaleen muodonmuutos on sellainen, että kappaleen muodonmuutosenergia minimoituu. Muodonmuutosenergian muutos venymien muuttuessa tilavuusalkiossa voidaan määritellä kaavalla
missä σ(ε) on venymästä riippuva jännitysvektori, ε venymävektori ja dV alkion tilavuus. Muodonmuutosenergia saadaan integroimalla dW venymien suhteen.
Lineaarielastisilla  materiaaleilla jännitysten ja venymien välinen suhde on lisäksi lineaarinen. Tällöin kyseessä on Hooken lakia noudattava aine. Jos materiaalin käytös voidaan olettaa lineaarielastiseksi, lujuusopilliset tarkastelut yksinkertaistuvat huomattavasti, sillä laskenta voidaan suorittaa lineaarialgebran työkaluilla.
Dhamar

| Dhamar |
| --- | --- |
 Dhamarin yliopisto vuonna 2006.
 Dhamar
 Koordinaatit: 14°32′N, 44°24′E 
Valtio:  Jemen
Maakunta:  Dhamar
Väkiluku (2004):  146 346
Aikavyöhyke:  UTC+3
Infobox OKVirheellinen NIMI-arvo: 
Dhamar tai Dhimar on kaupunki Jemenissä. Vuonna 2004 kaupungissa oli 146 346 asukasta.
Maantiede

Dhamar sijaitsee Jemenin ylängöllä noin 20 kilometriä leveässä laaksossa, joka sijaitsee kahden tuliperäisen vuoren välissä. Alueen korkeus merenpinnasta on noin 2 400 metriä. Jemenin pääkaupunki Sanaa sijaitsee Dhamarista pohjoiseen ja kaupungin läpi kulkee maantie Sanaasta Adenin kaupunkiin etelään.
Historia

Paikallisessa perinteessä useat kohteet Dhamarissa ja sen lähiseuduilla yhdistetään Raamatun tarinoihin. Hieman kaupungin ulkopuolella sijaitsi Arsh Bilkis eli Saban kuningattaren valtaistuin. Paikka koostui useista pylväistä, mutta esimerkiksi saksalainen matkailija Carsten Niebuhr ei löytänyt paikkaa vieraillessaan kaupungissa. Historiallisissa lähteissä paikka mainitaan ensi kertaa maantieteilijä Yakutin (1179–1229) teoksissa. Yakut kutsui kaupunkia nimellä Dhimar ja mainitsi sen sisältävän hienoja rakennuksia ja ympäröivän maaseudun olevan hedelmällistä. Kaupunki oli pitkään zaidilaisuuden keskus ja sen aikanaan tunnetussa madrasassa oli 500 opiskelijaa. Jemenin kuningaskunnassa Dhamar oli al Wazir-suvun hallitsema autonominen emiirikunta aina vuoteen 1944 saakka. Zaidilaisten imaamien johtaman kuningaskunnan luhistuttua Dhamarin merkitys väheni selvästi. Kapinallisliike huthit valtasivat alueen vuoden 2014 lokakuussa. Jemenin sisällissodan aikana ilmaisku kaupungin museota vastaan tuhosi rakennuksen ja sen 12 500 esineen kokoelman kokonaan.
Talous

Dhamar on ympäröivän maaseudun kaupan keskus, minkä lisäksi kaupungissa harjoitetaan joitakin käsityöläisammatteja. Aikanaan aluetta kutsuttiin "Jemenin Egyptiksi" sen hedelmällisyyden takia. Etenkin alueella kasvatettuja hevosia pidettiin suuressa arvossa.
Väestö

Vuoden 2004 väestönlaskennan mukaan Dhamarissa oli yhteensä 146 346 asukasta. Valtaosa kaupungin ja sen lähialueen asukkaista on uskonnoltaan zaidilaisia šiiamuslimeja.
Kaupungissa toimii vuonna 1996 perustettu Thamarin yliopisto.
Aiheesta muualla

Kuvia tai muita tiedostoja aiheesta Dhamar Wikimedia Commonsissa
Dhamarin basaari vuonna 1893.
Banaanikauppias Dhamarin torilla.
Ampelókipoi

Ampelókipoi (kreik. Αμπελόκηποι, ”Viinitarhat”; myös translitteroituna Ampelókipi, Ambelókipi) voi viitata seuraaviin paikkoihin Kreikassa:
Ampelókipoi, Ateenan kaupunginosa
Ampelókipoin metroasema, Ateenan metron asema Ampelókipoin kaupunginosassa
Ampelókipoi, kaupunki ja Ampelókipoi-Meneménin kunnan kunnallisyksikkö Thessalonikin alueyksikössä Keski-Makedonian alueella
Ampelókipoi, kylä Zákynthoksen saarella Jooniansaarten alueella
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ampelókipoi”, voi hakea sivunnimihaulla, laajalla sivunnimihaulla tai tekstihaulla.
Aeluropus

| Aeluropus |
| --- | --- |
 Aeluropus littoralis
Tieteellinen luokittelu
Kladi::  Putkilokasvit
Kladi::  Siemenkasvit
Kladi::  Koppisiemeniset
Kladi::  Yksisirkkaiset
Lahko::  Poales
Heimo::  Heinäkasvit Poaceae
Suku::  Aeluropus  Trin.
Tyyppilaji
 Aeluropus laevis Trin. 
Katso myös
   Aeluropus Commonsissa 
Infobox OKNimi-testi OK: 
Aeluropus on heinäkasveihin kuuluva kasvisuku, jossa on kuusi lajia. Niitä esiintyy Etelä-Euroopassa, pohjoisessa Afrikassa ja Aasiassa. Euroopassa kasvaa kaksi lajia Välimeren maissa. Suvun heinät ovat yksi- tai enimmäkseen monivuotisia. Lajilla Aeluropus macrostachyus korret ovat puutuneet. Kukinto koostuu tähkyläryhmistä, jotka muodostavat tiiviin latvakukinnon tai valetähkän.
Lajeja

Aeluropus badghyzii Tzvelev
Aeluropus laciniatus Khodash.
Aeluropus lagopoides (L.) Thwaites
Aeluropus littoralis (Gouan) Parl.
Aeluropus macrostachyus Hack.
Aeluropus pilosus (H.L.Yang) S.L.Chen & X.L.Yang
Alex Boegschoten

| Mitalit | Mitalit | Mitalit |  |
| --- | --- | --- | --- |
|  Alex Boegschoten vuonna 1976. |  Alex Boegschoten vuonna 1976. |  Alex Boegschoten vuonna 1976. |  |
Maa:   Alankomaat
|  Olympialaiset  |  Olympialaiset  |  Olympialaiset  |  |
Miesten vesipallo
|  Pronssia | Montreal 1976 | joukkuekilpailu |  |
Alex Boegschoten (s. 15. heinäkuuta 1956) on alankomaalainen entinen vesipalloilija. Hän kilpaili vuoden 1976 kesäolympialaisissa Montrealissa ja kuului siellä pronssia saaneeseen Alankomaiden miesten joukkueeseen.
ARMA 3

| Arma 3 |
| --- | --- |

Kehittäjä:  Bohemia Interactive
Julkaisija:  Bohemia Interactive Studio
Jakelija:  Steam
Pelisarja:  ArmA
Pelimoottori:  Real Virtuality 4
Julkaistu:   12. syyskuuta 2013
Lajityyppi:  taktinen ammuntapeli, sotasimulaattori
Pelimuoto:  yksinpeli, moninpeli
Ikäluokitus:  ESRB: Alkaen 17 vuotta  PEGI 16  USK 16 
Alusta:  Microsoft Windows
Jakelumuoto:  Optinen levy ja digitaalinen jakelu
Vaatimukset:   Minimi  Windows Vista SP2, Windows 7 SP1  Intel Dual-Core 2.4 GH, AMD Dual-Core Athlon 2.5 GHz  2 Gt keskusmuistia  15 Gt kovalevytilaa  Nvidia GeForce 8800GT, ATI Radeon HD 3830, Intel HD Graphics 4000  DirectX yhteensopiva äänipiiri  Internetyhteys ja Steam-tili   Suositus  Windows Vista SP2, Windows 7 SP1  Intel Core i5-2300, AMD Phenom II X4 940  4 Gt keskusmuistia  25 Gt kovalevytilaa  Nvidia GeForce GTX 560, AMD Radeon HD 7750  DirectX yhteensopiva äänipiiri  Internetyhteys ja Steam-tili 
Lisää peliartikkeleitaVideopelien teemasivulla
Infobox OK  : 
Arma 3 on Bohemia Interactiven kehittämä taktinen ammuntapeli, joka julkaistiin 12. syyskuuta 2013.
Pelaaminen

Arma 3 sijoittuu 2030-luvulle. Pelissä fiktionaalinen CSAT-sotilasliitto (jonka jäseniä ovat mm. Kiina ja Iran), on ohittanut Naton taloudellisessa ja sotilaallisessa kehityksessä.
Pelialueina ovat kaksi Egeanmerellä sijaitsevaa saarta, Altis (290 km²) ja Stratis (20 km²), jotka on mallinnettu kreikkalaisten Límnos- ja Ágios Efstrátios-saarien pohjalta. Maksullisen Apex-lisäosan mukana tulee myös Tyynellämerellä sijaitseva Tanoan saaristo, ja Contact-lisäosan kautta pääsee pelaamaan kuvitteelliseen Livonian valtioon Liivinmaalla.